गैजेट डेस्क। मोटोरोला कंपनी ने अपने G (3rd Gen) स्मार्टफोन में एंड्रॉइड 6.0 मार्शमैलो अपडेट रोलआउट कर दिया है। ये अपडेट अमेरिका और कनाडा में शुरू हो गया है। इस बात की जानकारी नहीं मिल पाई है कि ये अपडेट इंडिया में कब शुरू होगा।
इस महीने की शुरुआत में मोटोरोला सॉफ्टवेयर प्रोडक्ट मैनेजमेंट के सीनियर डायरेक्टर डेविड स्कूस्टर ने बताया था कि मोटो G (3rd Gen) में मार्शमैलो की टेस्टिंग की जा रही है।
मोटो G (3rd Gen) के फीचर्स-
ये स्मार्टफोन 5 इंच HD (1,280 × 720 पिक्सल रेजोल्यूशन) डिस्प्ले स्क्रीन के साथ आता है। स्क्रीन को स्क्रैच से बचाने के लिए इसमें कॉर्निंग गोरिल्ला ग्लास का प्रोटेक्शन है। इसमें क्वाड-कोर स्नैपड्रैगन प्रोसेसर मौजूद है, जो 1.4 GHz की स्पीड पर काम करता है।
कंपनी ने इसके 2 वेरिएंट्स लॉन्च किए थे। पहले में 1 GB रैम और 8 GB इंटरनल मेमोरी है। वहीं दूसरा हैंडसेट 2 GB रैम और 16GB मेमोरी के साथ आता है। दोनों ही हैंडसेट्स में माइक्रो एसडी स्लॉट है जिसकी मदद से मेमोरी बढ़ाई जा सकती है। इसमें 13 मेगापिक्सल रियर कैमरा CCT फ्लैश के साथ आता है। शानदार सेल्फी के लिए फ्रंट कैमरा 5 मेगापिक्सल का दिया है।
hin_Deva hin_Deva bho_Deva hin_Deva hin_Deva